پال نیومین
ہالی وڈ کی تاریخ کے ایک لازوال اداکار پال نیومین چھبیس جنوری انیس سو پچیس کو کلیولینڈ اوہائیو میں پیدا ہوئے ان کے والد کھیلوں کا سامان بیچا کرتے تھے نیومین نے بحریہ میں ملازمت کرنا چاہی لیکن نیلی آنکھوں والے نیومین کو آنکھوں میں بعض رنگوں کی شناخت نہ کر سکنے کے نقص کی بنا پر یہ ملازمت نہ مل سکی آسکرایوارڈ یافتہ اداکار نیو مین نے ہالی ووڈ کی فلموں دی ہسلر کیٹ آن اے ہاٹ ٹن روف اور انیس سو چھیاسی میں ریلیز ہونے والی فلم دی کلر آف منی میں یادگار کردار ادا کیے پال نیومین نے پانچ دہائیوں پر محیط اپنی فلمی زندگی میں ساٹھ فلموں میں کام کیا وہ دس مرتبہ اکیڈمی ایوارڈ کے لیے نامزد ہوئے لیکن تینتیس سال بعد انھیں دی کلر آف منی میں اداکاری کا جوہر دکھانے پر یہ ایوارڈ ملا انھوں نے ستر کی دہائی میں اپنے فلمی کیریئر کو عارضی طور پر چھوڑ دیا اور گاڑیوں کی ریسں کے کھیل سے منسلک ہو گئے انیس سو اناسی میں بطور پیشہ ور ریس ڈرائیور انھوں نے دوسری پوزیشن حاصل کی پال نیومین نے ان بچوں کے لیے سمر کیمپ قائم کیے جنہیں مہلک بیماریاں تھیں انھوں نے کئی خیراتی اداروں کی بھی مدد کی ستمبر  میں تراسی برس کی عمر میں کینسر کی وجہ سے انتقال ہوا